2.2 Կանոնում տրված է «անչափահաս» և «իրավախախտում» հասկացությունների սահմանումը` որպես սույն Նվազագույն ստանդարտ կանոնների հիմնական նյութը հանդիսացող «անչափահաս իրավախախտող» հասկացության բաղադրիչ (տես նաև 3 և 4 կանոնները): Պետք է նշել, որ տարիքային սահմանները կախված կլինեն և ուղիղ կախման մեջ կդրվեն յուրաքանչյուր իրավական համակարգի դրույթներից, հաշվի առնելով անդամ պետությունների տնտեսական, սոցիալական, մշակութային և իրավական համակարգերը: Դրա համար «անչափահաս» հասկացությունը տարիքային լայն դիապազոն է ընդգրկում, 7-ից մինչև 18 տարեկան կամ ավելի մեծ: Այդպիսի դիապազոնը անխուսափելի է, նկատի ունենալով ազգային իրավական համակարգերի բազմազանությունը, և չի նվազեցնում սույն Նվազագույն ստանդարտ կանոնների նշանակությունը: